UAC คว้าคะแนน CGR ระดับ 5 ดาว “ดีเลิศ” 5 ปีซ้อน
UAC คว้าคะแนน CGR ระดับ 5 ดาว “ดีเลิศ” ต่อเนื่อง 5 ปีซ้อน สะท้อนศักยภาพและความมุ่งมั่นในการดำเนินธุรกิจบนหลักการกำกับดูแลกิจการที่ดี
UAC คว้าคะแนน CGR ระดับ 5 ดาว “ดีเลิศ” ต่อเนื่อง 5 ปีซ้อน สะท้อนศักยภาพและความมุ่งมั่นในการดำเนินธุรกิจบนหลักการกำกับดูแลกิจการที่ดี
2 พ.ย. 2565

บริษัท ยูเอซี โกลบอล จำกัด (มหาชน) หรือ UAC โชว์ศักยภาพองค์กรเอกชนที่ให้ความสำคัญกับการดำเนินธุรกิจอย่างยั่งยืน และมีการกำกับดูแลกิจการที่ดี คว้าคะแนนประเมินด้านการกำกับดูแลกิจการในระดับ 5 ดาว “ดีเลิศ” (Excellent CG Scoring) 5 ปีซ้อน ด้วยคะแนน 93% ภายใต้โครงการสำรวจการกำกับดูแลกิจการบริษัทจดทะเบียนไทย (CGR) ประจำปี 2565 ซึ่งสะท้อนศักยภาพและความมุ่งมั่นในการดำเนินธุรกิจบนหลักการกำกับดูแลกิจการที่ดี คำนึงถึงผลประโยชน์ของผู้มีส่วนได้ส่วนเสียทุกกลุ่มเป็นสำคัญ โดยครอบคลุมทุกมิติทั้งในด้านเศรษฐกิจ สังคม และสิ่งแวดล้อม และดำเนินธุรกิจภายใต้หลักบรรษัทภิบาลเป็นพื้นฐาน (Environmental, Social and Governance: ESG)” ภายใต้โครงการสำรวจการกำกับดูแลกิจการบริษัทจดทะเบียนไทย (CGR) ดำเนินการ  โดยสมาคมส่งเสริมสถาบันกรรมการบริษัทไทย (IOD) ซึ่งตลาดหลักทรัพย์แห่งประเทศไทย (ตลท.) เป็นผู้สนับสนุน โดยในปี 2565 ได้มีการประเมินบริษัทจดทะเบียนจำนวน 750 บริษัท เพื่อส่งเสริมการยกระดับ CG ของ บริษัทจดทะเบียนให้เทียบเท่ามาตรฐานสากล